
Tikslas – perimti Šiaulių miesto savivaldybės nuosavybėn savivaldybės apskaitoje registruotą ir faktiškai valdomą valstybės turtą – gatves, kurių unikalūs Nr. 4400-6634-6460, 4400-6634-6456, 4400-6626-8334, 4400-6593-1822, 4400-6640-7178, 4400-6640-7156, 4400-6640-7112, 4400-6640-7123, 4400-6640-7134, 4400-6640-7145, pėsčiųjų takus, kurių unikalūs Nr. 4400-6640-7167, 4400-6624-8959, 4400-6624-8926, 4400-6624-1856, 4400-6624-1867, 4400-6624-1878, 4400-6624-1889, 4400-6623-5916, automobilių stovėjimo aikštelę, kurios unikalus Nr. 4400-6610-5664. Priėmus sprendimą, inžineriniai statiniai bus įregistruojami Nekilnojamojo turto registre Šiaulių miesto savivaldybės nuosavybe.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 1 punktu Savivaldybės patikėjimo teise valdo, naudoja ir disponuoja valstybės turtu, kuris pagal Lietuvos Respublikos valstybės turto perėmimo savivaldybių nuosavybėn įstatymą priskirtas savivaldybių nuosavybei, bet dar neperimtas jų nuosavybėn.
Vadovaujantis Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) 4 straipsnio 1 dalimi pagal Įstatymą savivaldybių nuosavybėn perimamą turtą savivaldybės perima savivaldybės tarybos sprendimu. Vadovaujantis Įstatymo 3 straipsnio 1 dalimi savivaldybių nuosavybėn perimamas savivaldybių apskaitoje registruotas ir jų valdomas arba savivaldybių faktiškai valdomas valstybės turtas. Įstatymo 3 straipsnio 1 dalies 2 punkte nurodyta, kad savivaldybių nuosavybėn gali būti perimamos gatvės ir vietinės reikšmės keliai, 3 punkte - gyvenamųjų vietovių apšvietimo tinklai, statiniai ir įrenginiai. Šiuo sprendimo projektu Šiaulių miesto savivaldybės tarybai siūloma perimti  Šiaulių miesto savivaldybės teritorijoje esančias gatves, pėsčiųjų takus, automobilių stovėjimo aikštelę, kurie yra išvardinti Šiaulių miesto savivaldybės nuosavybėn perimamų inžinerinių statinių sąraše (tarybos sprendimo projekto priede). Inžineriniams statiniams yra atlikti kadastriniai matavimai (yra inventorizuoti) ir yra užregistruoti savivaldybės apskaitoje. Vadovaujantis Įstatymo 4 straipsnio 4 dalimi, savivaldybių administracijų direktoriai arba jų įgalioti asmenys Nekilnojamojo turto registre turi įregistruoti daiktines teises į savivaldybių nuosavybėn perimtus nekilnojamuosius daiktus.

Naujos teisinio reguliavimo nuostatos nenumatomos.

Priėmus sprendimą neigiamų pasekmių nenumatoma. Teigiamos pasekmės – priimtas sprendimas bus teisinis pagrindas teisės aktų nustatyta tvarka Nekilnojamojo turto registre įregistruoti savivaldybės nuosavybės teises į pagal Įstatymą savivaldybės nuosavybėn priskirtą valstybės nekilnojamąjį turtą.

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Įgyvendinant savarankiškąją Savivaldybės funkciją reikalingos lėšos gatvių priežiūrai, taisymui, tiesimui ir saugaus eismo organizavimui. Atkreiptinas dėmesys, kad gatvės ir dabar yra  prižiūrimos iš „Miesto infrastruktūros objektų priežiūros, modernizavimo ir plėtros programos“ Nr. 04 lėšų. Papildomos biudžeto lėšos nenumatomos. 

Šiaulių miesto savivaldybės administracijos Turto valdymo skyrius. Tiesioginis rengėjas − skyriaus vyr. specialistė Vaida Virbalienė, tel. +370 41 596 284.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

